《杖道钱》
清代·张笃庆

富莫富于杖道钱，贫莫贫于严道之铜山。铜山铸钱万万千，到道不得名一钱。

杖道百钱真我有，取自杖道且沽酒。今日百钱今日醉，得钱沽酒常酣睡。

君不见何曾一日食万钱，便欲下箸心茫然。洛阳离乱救不得，纵饶沽酒无颜色。

眼看荆棘埋铜驼，钱乎钱乎奈若何？

作者简介：山东淄川人，字历友，号厚斋。康熙二十五年拔贡生。为施闰章所赏识。荐鸿博，力辞不就。后受学使荐为山东明经第一，赴京应试，下第。回乡隐居，闭门著书。诗以盛唐为宗，歌行尤为擅场。有《八代诗选》、《昆仑山房集》等。